Písek

Písek je historické okresné mesto na rieke Otava v Česku, skôr aj krajské a sídelné mesto Prácheňského kraja. Jeho meno je odvodené od zlatonosného piesku, z ktorého sa tu ryžovalo zlato.

 Poloha 
Písek sa nachádza na dopravnom ťahu z Plzne do Českých Budějovíc. 

 Dejiny 
Prvá zmienka o meste pochádza z listiny kráľa Václava I. vydanej roku 1243. Václav I. začal neďaleko osady na skalnatom brehu stavať hrad.

V meste je najstarší dochovaný český kamenný most z 13. storočia, hrad a kostol Narodenia Panny Márie, ktorého hodinová veža je dominantou mesta. Sú tu aj zvyšky hradieb zbúraných v čase priemyselnej revolúcie (v súčasnej dobe sú na mieste týchto hradieb mestské sady), na hlavnom námestí sa dochovali aj domy z 17. storočia.

Historicky cenná je aj Putimská brána brána známa najmä z juhočeskej ľudovej piesne „Když jsem já šel tou putimskou branou“.

V Písku bola vyhlásená Československá republika už v 14. októbra 1918, no neskôr prišli správy z Prahy, že republika ešte vyhlásená nebola a do mesta prišla maďarská vojenská posádka, ktorá začala vyšetrovať okolnosti prevratu.

V Písku je viacej stredných škôl, než býva v meste takejto veľkosti zvykom; mesto má necelých 30 000 obyvateľov. Od roku 2003 tu pôsobí aj súkromná vysoká škola, Filmová akadémia, vzniknutá z VOŠ. http://www.filmovka.cz/famo/

Písek má 2 divadlá, kultúrny dom, nemocnicu, futbalové ihrisko, zimný štadión a štátny žrebčín. Ako jedno z mála juhočeských miest sa tu nevarí pivo, no v meste sa nachádza budova starého pivovaru.

Centrum mesta je kompletne zrekonštruované; v 90. rokoch 20. storočia boli hlavné ulice v historickej časti mesta prestavané na pešie zóny a aj fasády domov ožili novými farbami. Historické jadro mesta tvorí mestskú pamiatkovú zónu. V roku 2002 Písek, najmä jeho časti nachádzajúce sa v blízkosti rieky, poškodila 500ročná povodeň, vďaka ktorej boli uzavreté aj všetky mosty, vrátane historického kamenného. Počas povodne po moste prvýkrát za päťsto rokov jeho existencie prešla voda.

 Osobnosti mesta 
 Adolf Heyduk (* 1835– † 1923), básnik
 August Sedláček (* 1843 – † 1926), historik
 Otakar Ševčík (* 1852 – † 1934), husľový pedagóg
 Mikoláš Aleš (* 1852 – † 1913), maliar
 Fráňa Šrámek (* 1877 – † 1952), básnik, prozaik a dramatik
 Jan Mukařovský (* 1891 – † 1975), estetik a literárny teoretik
 Otakar Jeremiáš (* 1892 – † 1962), hudobný skladateľ a dirigent
 Václav Krška (* 1900 – † 1969), filmový režisér, dramatik a prozaik
 František Roman Dragoun (* 1916 – † 2005), portrétista
 Vladimír Dvořák (* 1925- † 1999), moderátor, textár a zabávač
 František Filip (* 1930), filmový a televízny režisér
 Jiří Mráz, známy aj ako George Mraz (* 1946), jazzový kontrabasista žijúci v USA
 Dana Morávková (* 1971), herečka a moderátorka
 Bohuš Matuš (* 1973), spevák, bronzový Slávik
 Kateřina Neumannová (* 1973), olympijská víťazka a majsterka sveta v behu na lyžiach
 Tomáš Zíb (* 1976), tenista
 Iva Kubelková (* 1977), modelka, moderátorka a herečka
 Ivana Jirešová (* 1977), herečka, známá z Ordinace v růžové zahradě 2
 Tomáš Verner (* 1986), krasokorčuliar, majster Európy 2008
Miloslav Cicvárek (1927 – 2007) maliar a sochár, cena Juana Miróa 1968 a cena Ireny a Petera Ludwigových 1997 

 Partnerské mestá 
  Caerphilly, Wales, Veľká Británia
  Deggendorf, Nemecko
  Lemvig, Dánsko
  Smiltene, Lotyšsko
  Veľký Krtíš, Slovensko,
  Wetzlar, Nemecko

 Pozri aj 
 Zoznam miest v Česku
 Zoznam obcí v Česku

 Iné projekty 

 Externé odkazy 
 Oficiálna stránka 

 Referencie 


Kategória:Okres Písek
Kategória:Mestá v Česku
Kategória:Okresné mestá v Česku
Kategória:Mestské pamiatkové zóny v Česku